Diari Oficial de la Generalitat Valenciana


Sumari del DOGV 2681, del 05-02-1996 (1996/837407)

RESOLUCIÓ de 21 de novembre de 1995, del secretari general de la Conselleria de Cultura, Educació i Ciència, per la qual es resol inscriure en el Registre de Fundacions Culturals de la Comunitat Valenciana la Fundació Eberhard Schlotter.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2681

Data del DOGV
:   05-02-1996

Secció del DOGV
:   ALTRES DISPOSICIONS

Número del document
:   1996/837407


Data del document
:   21-11-1995

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIó de 21 de novembre de 1995, del secretari general de la Conselleria de Cultura, Educació i Ciència, per la qual es resol inscriure en el Registre de Fundacions Culturals de la Comunitat Valenciana la Fundació Eberhard Schlotter.   
Vist l'expedient iniciat a instància del Sr. Joaquín Romá Pérez, en nom de la Fundació Eberhard Schlotter, per què sol'licita la inscripció de la Fundació d'acord amb els següents:  
Fets  
Primer  
El 6 de setembre de 1995 compareixen els senyors Eberhard Schlotter, en nom propi, i Miguel Ortíz Zaragoza, que ho fa com a alcalde-president i en representació de l'Ajuntament d'Altea, i manifesten que és voluntat del Sr. Eberhard Schlotter constituir en aquest acte la fundació denominada Fundació Eberhard Schlotter, i s'atorga la corresponent escriptura pública davant el notari del Col'legi de València Sr. Salvador Pastor Pérez, amb el núm. 1.389 de protocol.  
Segon  
Que segons l'article 2 dels estatuts, la Fundació tindrà per objecte l'exposició, el desenvolupament i el coneixement de les arts plàstiques, finalitat que es concreta, sense exclusió, en les activitats següents:  
a) L'exposició permanent de l'obra artística i intel'lectual del professor Eberhard Schlotter, i també exposicions artístiques i intel'lectuals, periòdiques, temporals i itinerants, de l'obra d'altres autors de qualsevol època i estil.  
b) Impartir conferències i organitzar congressos i seminaris sobre activitats artístiques de qualsevol gènere de manifestació intel'lectual o científica, amb els mitjans d'expressió i comunicació necessaris o convenients.  
c) Impartir i organitzar cursos docents de tècniques de gravat i estampació.  
d) Concessió de beques i premis extraordinaris a estudiants o professionals de Belles Arts, amb les condicions reglades per la mateixa fundació.  
e) Divulgació o edició d'obres literàries, històriques o tècniques la temàtica monogràfica de les quals verse sobre el gravat i l'estampació.  
f) Reproducció en pòsters, postals i diapositives de l'obra del professor Eberhard Schlotter, a fi que els beneficis de la seua comercialització revertisquen en el sosteniment de la Fundació.  
Tercer  
El capital fundacional de la Fundació, segons l'apartat II de la carta fundacional i l'article 9 dels estatuts, consta dels béns i drets que de manera successiva i permanent han estat donats pel professor Eberhard Schlotter i que consisteixen en un determinat nombre (1.028) d'olis, gravats, aquarel'les, litografies, dibuixos i altres obres del seu quefer artístic, firmades o rubricades per ell, el valor de mercat de les quals es calcula en un milió nou-cents noranta-tres mil dos-cents marcs alemanys (1.993.200 DM), que al canvi en pessetes el dia de la constitució de la Fundació pujava a la quantitat de cent seixanta-dos milions cent trenta-nou mil cent vuitanta pessetes (717.645.813 PTA), tot això acreditat pel certificat de valoració de la Galeria Stübler, de Hannover, de 4 d'abril de 1995.  
   
Quart  
De conformitat amb l'apartat III de l'acta fundacional i d'acord amb els articles 5, 6, 7 i 8 dels estatuts fundacionals, el govern de la Fundació estarà a càrrec d'un Patronat, integrat per:  
a) El professor Eberhard Shlotter, que exercirà el càrrec de fundador, o un membre de la seua família, designat pel professor Schlotter. Si no el designa, s'entendrà en favor del descendent directe més pròxim i de més edat.  
b) La corporació municipal d'Altea, representada per l'alcalde-president.  
c) Un membre que complisca el requisit de reputat i reconegut prestigi en l'àmbit sociocultural i artístic de la Comunitat Autònoma Valenciana, elegit per la majoria absoluta dels membres del Patronat.  
d) Un representant de la Conselleria de Cultura de la Comunitat Autònoma Valenciana, designat pel conseller de Cultura.  
e) Un representant del departament de Cultura de la Diputació Provincial d'Alacant, designat pel diputat delegat de l''rea de Cultura.  
f) Dos membres designats lliurement pel professor Eberhard Schlotter o, si no, per la persona de la seua família membre del Patronat conforme a l'apartat a) d'aquest article.  
g) La persona física o el representant legal, segons els estatuts, de la persona jurídica que col'labore amb la Fundació com a patrocinadora d'aquesta.  
Per a ser patrocinador de la Fundació, segons l'apartat g) que precedeix, haurà d'aportar, en diners o béns susceptibles de quantificació monetària, la quantitat mínima exigida per l'òrgan rector de la fundació.  
Perdrà automàticament la condició de membre del Patronat en el mateix moment que no preste l'aportació mínima acordada.  
h) El regidor delegat de l''rea de Cultura de l'Ajuntament d'Altea.  
i) Un membre nat de la futura Acadèmia o Facultat de Belles Arts, dependent de la Universitat d'Alacant, amb preferència entre especialistes en les tècniques de gravats i estampació (calcografia).  
Aquesta designació i incorporació al Patronat es farà quan es constituïsca l'esmentada Facultat de Belles Arts o l'institut anàleg que tinga personalitat jurídica vàlida a aquest efecte, i accepte la incorporació i practique la designació de la persona física procedent.  
Els membres expressats en els apartats a) i b) han acceptat els càrrecs en l'escriptura fundacional.  
La Fundació crea la presidència executiva, que serà exercida pel senyor alcalde-president de l'Ajuntament d'Altea, que podrà delegar funcions en el regidor delegat de Cultura del municipi.  
Els membres que integren el Patronat exerciran el càrrec gratuïtament sense que, en cap cas, puguen percebre retribucions per l'exercici de la funció, encara que sí que podran ser reemborsats de les despeses degudament justificades que els ocasione el càrrec.  
El Patronat designarà un secretari, càrrec que podrà exercir una persona que no siga membre d'aquest, que tindrà veu però no vot, i que preferentment tinga coneixements legals.  
Cinqué  
La resta de l'articulat estatutari regula totes les qüestions previstes legalment.  
Fonaments jurídics  
Primer  
La Constitució Espanyola recull, en el títol I, capítol II, secció II, article 34, el dret de fundació per a fins d'interés general.  
Segon  
L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense ànim de lucre que, per voluntat dels creadors, tenen afectat de forma duradora el patrimoni a la realització de fines d'interés general.  
Tercer  
La carta fundacional i els estatuts que conté l'escriptura pública de 6 de setembre de 1995, número 1.389 de protocol, rectificada per l'acta de reparació de 17 de novembre de 1995, núm. 1.721 de protocol, compleixen els requisits bàsics dels articles 8 i 9 de la vigent Llei 30/94, de 24 de novembre, i per això la Fundació Eberhard Schlotter d'Altea pot ser reconeguda com a fundació, tenint en compte l'objecte que persegueix segons l'article 2 dels estatuts.  
Quart  
L'expedient ha sigut tramitat a través de la Secció de Fundacions de la Conselleria de Cultura, Educació i Ciència, que és la competent per a resoldre'l en virtut de les atribucions que té conferides pel Decret 261/95, de 29 d'agost, del Govern Valencià (DOGV número 2575, de 30 d'agost de 1995), de acord amb la disposició transitòria quarta del Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana (DOGV número 2.501, de 5 maig de 1995).  
Vistos la Constitució, la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interés General, i les restants disposicions d'aplicació general i pertinent, i fent ús de les facultats delegades per l'Ordre de 3 d'agost de 1993, de la Conselleria de Cultura (DOGV número 2101, de 13 de setembre de 1993), resolc:  
Primer  
Inscriure com a fundació la denominada Fundació Eberhard Schlotter, amb domicili a Altea, Casa de la Cultura, c. Pont de Moncau, 14.  
Segon  
Aprovar els estatuts per què s'ha de regir, elevats a escriptura pública davant notari de València Sr. Salvador Pastor Pérez, amb data 6 de setembre de 1995, núm. 1.389 de protocol, rectificada per l'acta de reparació de 17 de novembre de 1995, núm. 1.721 de protocol.  
Contra aquesta resolució, que posa fi a la via administrativa, es podrà interposar recurs contenciós administratiu davant la Sala Contenciosa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació.  
Per a la interposició del recurs, serà requisit imprescindible que prèviament el recurrent ho comunique a aquest òrgan.  
Tot això de conformitat amb els articles 48, 109.c i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f i 58 de la Llei de la Jurisdicció Contenciosa Administrativa (modificats per les disposicions addicionals deu i onze de la llei 30/1992), sens perjudici que puga exercitar qualsevol altre recuso que estime oportú.   
València, 21 de novembre de 1995.- El secretari general de la Conselleria de Cultura, Educació i Ciència: Carlos Alcalde Agesta.